Nepriklausomo auditoriaus išvada

Europos Audito Rūmų

vadovybei

Mes auditavome prie šio rašto pridedamą Europos Audito Rūmų finansinę atskaitomybę, kuri apima 2007 m. gruodžio 31 d. balansą, tą dieną pasibaigusių finansinių metų ekonominių rezultatų ataskaitą, nuosavo kapitalo pokyčių ataskaitą, pinigų srautų ataskaitą bei svarbių apskaitos metodų santrauką ir kitas aiškinamąsias pastabas.

Vadovybės atsakomybė už finansinę atskaitomybę

Europos Audito Rūmų vadovybė yra atsakinga už šios finansinės atskaitomybės parengimą ir teisingą pateikimą, atsižvelgiant į 2002 m. birželio 25 d. Tarybos reglamentą (EB, Euratomas) Nr. 1605/2002, 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias minėto Tarybos reglamento įgyvendinimo taisykles, ir Europos Audito Rūmų apskaitos taisykles. Ji privalo sukurti, įdiegti ir prižiūrėti vidaus kontrolės sistemą, susijusią su finansinės atskaitomybės, kurioje nebūtų reikšmingų netikslumų, nesvarbu, ar jų priežastis yra sukčiavimas ar klaidos, parengimu ir teisingu pateikimu. Ji taip pat privalo parinkti ir pritaikyti tinkamus apskaitos metodus bei atlikti aplinkybes atitinkančius apskaitinius įvertinimus.

Auditoriaus atsakomybė

Mūsų pareiga – pareikšti nuomonę apie šią finansinę atskaitomybę remiantis mūsų atliktu auditu. Auditą atlikome pagal tarptautinius audito standartus, kuriuos patvirtino Įmonių auditorių institutas. Pagal šiuos standartus mes privalome laikytis etikos reikalavimų ir planuoti bei atlikti auditą taip, kad galėtume gauti pakankamą patikinimą, kad finansinėje atskaitomybėje nėra reikšmingų netikslumų.

Audito metu atliekamos procedūros, kurios leidžia surinkti finansinėje atskaitomybėje pateiktas sumas ir informaciją patvirtinančius audito įrodymus. Šias procedūras savo nuožiūra parenka auditorius, kuris taip pat įvertina reikšmingų netikslumų finansinėje atskaitomybėje riziką, nesvarbu, ar šių netikslumų priežastis yra sukčiavimas ar klaidos. Atlikdamas šiuos rizikos įvertinimus auditorius atsižvelgia į vidaus kontrolės sistemą, susijusią su subjekto finansinės atskaitomybės parengimu ir teisingu pateikimu, tam, kad nustatytų aplinkybes atitinkančias audito procedūras, o ne tam, kad pateiktų nuomonę dėl subjekto vidaus kontrolės veiksmingumo.

Audito metu taip pat įvertinamas taikomų apskaitos metodų tinkamumas ir Europos Audito Rūmų vadovybės atliktų apskaitinių įvertinimų pagrįstumas, taip pat yra įvertinamas visų finansinės atskaitomybės dokumentų pateikimas.

Esame įsitikinę, kad savo audito nuomonei pagrįsti surinkome pakankamus ir tinkamus audito įrodymus.

Nuomonė

Mūsų manymu, ši finansinė atsakomybė, atsižvelgiant į 2002 m. birželio 25 d. Tarybos reglamentą (EB, Euratomas) Nr. 1605/2002, 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias minėto Tarybos reglamento įgyvendinimo taisykles, ir Europos Audito Rūmų apskaitos taisykles, tikrai ir teisingai atspindi Europos Audito Rūmų finansinę būklę 2007 m. gruodžio 31 d., taip pat tą dieną pasibaigusių finansinių metų finansinius rezultatus ir pinigų srautus.

APSKAITOS METODAI IR PRIE FINANSINĖS ATSKAITOMYBĖS PRIDEDAMOS PASTABOS

1. Teisės aktai ir finansinių ataskaitų pateikimas

Europos Audito Rūmai (toliau – Audito Rūmai) įsteigti 1975 m. liepos 22 d., pasirašius Briuselio sutartį ir, kaip Bendrijos išorės audito įstaiga, savo veiklą pradėjo 1977 m. spalio mėn. Jų būstinė yra Liuksemburge.

Audito Rūmai yra ES institucija, pagal Sutartį įsteigta tam, kad vykdytų ES finansų auditą. Kaip ES išorės auditorius, Audito Rūmai padeda gerinti ES finansų valdymą ir atlieka nepriklausomo Europos Sąjungos piliečių finansinių interesų sergėtojo vaidmenį.

Audito Rūmai teikia audito paslaugas. Tokiu būdu jie įvertina, kaip yra surenkamos ir panaudojamos ES lėšos. Jie tikrina, ar finansinės operacijos yra tinkamai įregistruotos ir atskleistos, teisėtai ir tvarkingai atliktos bei ekonomiškai, efektyviai ir rezultatyviai valdomos. Audito Rūmai praneša apie savo auditų rezultatus pateikdami aiškias, aktualias ir objektyvias ataskaitas. Jie taip pat teikia savo nuomonę apie klausimus, susijusius su finansų valdymu.

Audito Rūmai skatina atskaitingumą ir skaidrumą bei padeda Europos Parlamentui ir Tarybai prižiūrėti ES biudžeto vykdymą, visų pirma biudžeto įvykdymo patvirtinimo procedūros metu.

Audito Rūmų finansiniai metai prasideda sausio 1 d., o baigiasi gruodžio 31 d.

2. Svarbūs apskaitos metodai ir finansinės atskaitomybės pateikimas

2.1. Pateikimo pagrindas

Audito Rūmų finansinės ataskaitos rengiamos remiantis 2002 m. birželio 25 d. Tarybos reglamentu (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento ir 2002 m. gruodžio 23 d. Komisijos reglamentu (EB, Euratomas) Nr. 2342/2002, nustatančiu išsamias minėto Tarybos finansinio reglamento įgyvendinimo taisykles.

Finansinė atskaitomybė rengiama remiantis Europos Bendrijų apskaitos taisyklėmis, kurios yra pagrįstos Tarptautiniais viešojo sektoriaus apskaitos standartais (TVSAS). Šias apskaitos taisykles, pasikonsultavęs su kitomis institucijomis, patvirtina Komisijos apskaitos pareigūnas.

2.2. Užsienio valiutų likučių ir operacijų vertinimas

Kita nei euras valiuta išreikšti piniginiai straipsniai perskaičiuojami į eurus pagal valiutų keitimo kursą, galiojantį atskaitomybės pateikimo dieną.

Nepiniginiai straipsniai, kurių apskaitinė vertė nustatoma įsigijimo verte kita nei euras valiuta, parodomi taikant įsigijimo datos keitimo kursą.

Nepiniginiai straipsniai, kurių apskaitinė vertė nustatoma remiantis tikrąja verte kita nei euras valiuta, parodomi taikant keitimo kursą, buvusį vertės nustatymo metu.

2.3. Ilgalaikis nematerialus ir materialus turtas

Ilgalaikis nematerialus ir materialus turtas parodomi jų įsigijimo verte, atėmus nusidėvėjimą/amortizaciją ir vertės sumažėjimą. Mažiau nei 420 eurų sudarantys nedidelės vertės daiktai apskaitomi kaip išlaidos per visus įsigijimo metus. Per ataskaitinius metus pateiktas, bet finansinių metų pabaigoje neapmokėtas turtas nurodomas kaip „statomas (gaminamas) turtas“.

Nusidėvėjimas/amortizacija apskaičiuojami pagal tiesinį metodą nuo įsigijimo mėnesio, atsižvelgiant į numatomą atitinkamo turto naudingo tarnavimo laiką, taikant šias nusidėvėjimo normas:

Nematerialus turtas (kompiuterinės programinės įrangos licencijos) 4 metai Pastatai 25 metai Statiniai, mechanizmai, įranga 4, 8 metai Baldai ir transporto priemonės 4, 8, 10 metų Kompiuterinė techninė įranga 4 metai Speciali įranga nuomojamiems pastatams Nuomos trukmė Kiti įrenginiai ir įtaisai 6 metai

2.4. Išmokos darbuotojams

Išmokos darbuotojams yra būsimos pensijų išmokos Audito Rūmų nariams. Pagal 1977 m. spalio 18 d. Tarybos reglamento (EEB, Euratomas, EAPB) Nr. 2290/77, nustatančio Audito Rūmų narių tarnybines pajamas, 19 straipsnį (OL L 268, 1977 10 20, p. 1), išmokų pagal šią pensijų sistemą mokėjimas numatomas Bendrijų biudžete, o valstybės narės kartu garantuoja šių išmokų mokėjimą.

Valstybių narių garantuojamos sumos nustatomos atsižvelgiant į apskaitos taisyklę Nr. 12 „Išmokos darbuotojams“, kuri pagal Europos Bendrijų bendrajam biudžetui taikomo finansinio reglamento 133 straipsnį buvo priimta Komisijos apskaitos pareigūno sprendimu, ir į aktuarinį tyrimą, kurį atliko specializuoto Komisijos padalinio PMO ekspertai.

2.5. Atidėjimai įsipareigojimams ir mokėjimams

Atidėjimai įsipareigojimams ir mokėjimams yra skirti aiškios kilmės nuostoliams ar skoloms padengti, jeigu balanso sudarymo dieną atrodo aišku, kad reikės juos padengti, arba aišku, kad reikės juos padengti, tik neaišku, kokio jie dydžio arba kada juos reikės padengti.

3. Prie balanso pridedamos pastabos

3.1. Ilgalaikis materialus turtas

Ilgalaikio materialaus turto pokyčiai 2007 m. buvo šie:

(eurais) Bendroji apskaitinė vertė 2007 m. sausio 1 d. Įsigijimai Perleidimai Bendroji apskaitinė vertė 2007 m. gruodžio 31 d. Sukauptas nusidėvėjimas 2007 m. gruodžio 31 d. Grynoji apskaitinė vertė 2007 m. gruodžio 31 d. Žemė 776 630 — — 776 630 — 776 630 Pastatai 52 074 987 — — 52 074 987 –21 887 128 30 187 859 Statiniai, mechanizmai, įranga 1 198 673 126 083 –68 534 1 256 222 – 917 760 338 462 Kompiuterinė techninė įranga 3 867 333 921 863 – 426 784 4 362 412 –3 268 464 1 093 948 Baldai ir transporto priemonės 1 845 083 95 793 – 225 307 1 715 569 –1 179 800 535 769 Kiti įrenginiai ir įtaisai 1 043 800 — — 1 043 800 – 782 848 260 952 Statomas (gaminamas) turtas 199 254 90 047 – 199 254 90 047 — 90 047 Iš viso 61 005 760 1 233 786 – 919 879 61 319 667 –28 036 000 33 283 667

3.2. Trumpalaikės gautinos sumos

(eurais) 2007 m. gruodžio 31 d. 2006 m. gruodžio 31 d. Su darbuotojų atliekamu nacionalinių teisių į pensiją pervedimu susijusios trumpalaikės gautinos sumos 628 778 846 304 Būsimųjų laikotarpių pastatų nuomos ir IT sutarčių sąnaudos 560 782 296 449 Įvairios daugiausia su darbo užmokesčio fondu ir komandiruotėms skirtomis avansinėmis lėšomis susijusios gautinos sumos 485 079 841 749 Iš EB subjektų gautinos sumos (Leidinių biuras) 5 133 8 276 Iš viso 1 679 772 1 992 778

3.3. Pinigai ir pinigų ekvivalentai

(eurais) 2007 m. gruodžio 31 d. 2006 m. gruodžio 31 d. Avansinė sąskaita 1 000 1 000 Banko sąskaita 2 011 791 1 806 092 Iš viso 2 012 791 1 807 092

3.4. Išmokos darbuotojams

Nuo 2006 m. įsipareigojimai būsimoms pensijoms mokėti apskaičiuojami be mokesčių, susigrąžintų už būsimų pensijų mokėjimus. 2006 m. gruodžio 31 d. finansinėje atskaitomybėje visos Bendrijų institucijos naudojo 12,4 % mokesčių normą. 2007 m. gruodžio 31 d. visoms institucijoms buvo nurodyta suderinti skaičiavimus remiantis jų pačių turimais per pastaruosius trejus metus sukauptais duomenimis. Po to, kai buvo atliktas šis pakartotinis Audito Rūmams taikomos mokesčių normos įvertinimas, vidutinė mokesčių norma siekė 17,7 %. Nors bendras pensijų įsipareigojimui apskaičiuoti skirtas metodas išlieka toks pat, peržiūrėta mokesčių norma turi poveikį pensijų įsipareigojimo pokyčiams 2007 m. Kaip nurodyta toliau pateiktoje lentelėje, atidėjimai pensijoms sumažėjo 2 279 511 eurų, užuot padidėję 416 693 eurais, jei mokesčių norma išliktų nepakitusi.

(eurais) Pensijų įsipareigojimas (eurais) ir peržiūrėtos mokesčių normos poveikis Finansinė atskaitomybė 2006 12 31 (12,4 %) p.m. 2007 12 31 (12,4 %) Finansinė atskaitomybė 2007 12 31 (17,7 %) Bendra suma 50 396 086 50 871 762 50 871 762 Mokesčių norma (%) 12,40 % 12,40 % 17,70 % Mokesčiai 6 249 115 6 308 098 9 004 302 Grynoji suma 44 146 971 44 563 664 41 867 460 Grynojo pensijų įsipareigojimo pokyčiai 2007 m. – 416 693 2 279 511

3.5. Ilgalaikiai įsipareigojimai

175 000 eurų suma pagal sutartį turi būti išmokėta pasibaigus K9 pastato nuomos laikotarpiui.

3.6. Atidėjimas rizikai ir mokėjimams

Suma prilygsta darbuotojams priklausančių neišnaudotų atostogų vertei be mokesčių 2007 m. gruodžio 31 d.

3.7. Mokėtinos sumos

(eurais) 2007 m. gruodžio 31 d. 2006 m. gruodžio 31 d. Sukauptas sąnaudas sudaro patirtos išlaidos, už kurias dar neišrašytos sąskaitos faktūros ir iš kurių 1 100 000 eurų buvo apskaityti 2007 m. siekiant padengti patirtas išlaidas ruošiantis statyti K3 pastatą 5 250 342 3 706 745 Įvairios darbuotojams mokėtinos sumos (statutinės teisės, darbuotojų sveikatos draudimas) 522 592 557 087 Trumpalaikės mokėtinos sumos tiekėjams 484 724 801 070 Konsoliduotiems EB subjektams, daugiausia Europos Parlamentui ir Vertimo centrui mokėtinos sumos 57 291 8 083 Iš viso 6 314 949 5 072 985

4. Prie ekonominių rezultatų ataskaitos pridedamos pastabos

4.1. Tai atitinka Audito Rūmų Komisijai teikiamus mėnesinius lėšų pareikalavimus siekiant papildyti jų banko sąskaitą.

4.2. Šią eilutę daugiausiai sudaro iš narių ir darbuotojų atlyginimų atliekami atskaitymai, susiję su mokesčiais ir socialinėmis įmokomis.

4.3. „Kitos veiklos pajamos“, be kita ko, gaunamos Leidinių biurui pardavus leidinius.

4.4. Audito Rūmų narių ir darbuotojų atlyginimai sudaro 96 % šios sumos. Likusią sumos dalį sudaro sutartininkams ir laikiniems darbuotojams mokami atlyginimai.

4.5. Su ilgalaikiu turtu susijusias išlaidas sudaro materialaus ir nematerialaus turto nusidėvėjimas/amortizacija.

4.6. Šios išlaidų kategorijos svarbiausi punktai yra:

— pastatų nuoma ir susiję mokesčiai, įskaitant K3 pastato išlaidas,

— IT ir telekomunikacijos,

— komandiruočių išlaidos,

— valymo ir apsaugos užtikrinimo paslaugos

4.7. Audito Rūmų einamojoje sąskaitoje uždirbtos banko palūkanos.

4.8. Audito Rūmų einamajai sąskaitai taikomi banko mokesčiai.

4.9. Ši suma apima:

(eurais) pensijų mokėjimus per metus –2 020 041 grynojo narių pensijų įsipareigojimo pokyčius 2 279 511 Iš viso 259 470

5. Nebalansiniai straipsniai

5.1. Neapibrėžtasis turtas

Tiekėjai, prisiėmę sutartinius įsipareigojimus, suteikė šias banko garantijas:

(eurais) 2007 m. — Kelionių agentūra 50 000 — Automobilių parko išperkamoji nuoma 75 000 — Draudimo bendrovė 1 361 Iš viso 126 361

5.2. Įsipareigojimai dėl būsimo finansavimo

Neįvykdyti galiojančių biurų nuomos sutarčių įsipareigojimai sudaro 6 347 948 eurus, kurie pasiskirsto taip:

(eurais) 2007 m. — K8 pastatas 3 243 684 — K9 pastatas 2 894 873 — Audito Rūmų pastatas Briuselyje 61 833 — Kita (Cetrel, automobilių aikštelė, Maison de l'Europe) 147 558 Tarpinė suma 6 347 948 Su automobiliais ir kopijavimo aparatais susijusi veiklos nuomos sutartis 1 174 806 Įsipareigojimai pagal dar nepanaudotus asignavimus – RAL (neįvykdyti įsipareigojimai), atėmus 2007 m. sukauptas sąnaudas 2 859 584 Iš viso 10 382 338

5.3. Audito Rūmų pastatų projektai

Kiek tai susiję su pagrindiniais Audito Rūmų pastatų projektais, 1999 m. gruodžio 15 d. Audito Rūmai su Liuksemburgo valstybe sudarė bendrąją sutartį dėl vieno ar kelių Europos Audito Rūmų papildomų pastatų statybos. Pirmasis papildomas pastatas (K2 pastatas) yra pastatytas.

Liuksemburgo valstybė sutiko Audito Rūmams už 1 eurą perleisti teisę keturiasdešimt devynerių metų laikotarpiui naudotis žeme, skirta šiam pirmajam papildomam pastatui statyti.

Bet kokia kita nuoma kitiems papildomiems pastatams statyti kitoje žemėje turi neviršyti nuomos pirmajam papildomam pastatui statyti galiojimo laiko.

Liuksemburgo valstybė taip pat įsipareigojo bet kada parduoti žemę rinkos kaina, nustatyta remiantis bendra ekspertų nuomone.

Savo ruožtu Audito Rūmai įsipareigojo dėti visas įmanomas pastangas, siekdami įsigyti žemę iš Liuksemburgo valstybės. Reikalingų lėšų jie prašys biudžeto valdymo institucijos.

Audito Rūmai nusprendė toliau statyti antrąjį papildomą pastatą (K3 pastatą), tačiau dėl skirtingų priemonių vykdant projektą taikymo 2008 m. vasario 22 d. Liuksemburgo valstybė ir Audito Rūmai sudarė naują bendrąją sutartį. Ją pasirašę Audito Rūmai įsipareigojo valstybei kompensuoti 1 058 560 eurų sumą, kuri Audito Rūmų vardu buvo skirta architekto ir inžinierių studijoms apmokėti. Kompensacija bus išmokėta remiantis valstybės sumokėtomis sumomis, pateikus patvirtinamuosius dokumentus. Sukauptos 1 100 000 eurų sąnaudos yra įtrauktos į finansines ataskaitas šiam įsipareigojimui padengti.

Kai dėl dviejų su dviem minėtais papildomais pastatais susijusių žemės sklypų, valstybė juos dabar Audito Rūmams parduos už simbolinę 1 euro kainą. Jei Audito Rūmai savo ruožtu kada nors nuspręstų perleisti kurį nors pastatą trečiajai šaliai, kuri nėra Bendrijos įstaiga ar institucija, Audito Rūmai grąžins žemę valstybės nuosavybėn už simbolinę 1 euro kainą. Pastaroji taip pat turi galimybę nusipirkti pastatą už nepriklausomo eksperto nustatytą kainą. Tuo atveju, jei valstybė nuspręs nepasinaudoti šia galimybe, ji suteiks teisę pastato pirkėjams naudotis žeme.

5.4. Galimas įsipareigojimas dėl teisminių ginčų

Nėra.